ร้านนี้ ถ้ามาห้ามพลาด ที่จะสั่งปีกไก่ทอดค่ะ ปีกไก่ทั้งปีกแยกเป็นส่วนๆ ทอดมาแป้งกรอบบางเบา เนื้อด้านในยังนุ่ม คลุกกระเทียมสับปรุงรส จิ้มน้ำจิ้มรสเปรี้ยวนิด มันอร่อยจนหยุดไม่ได้จริงๆ กระเทียมที่คลุกมากินกับข้าว สุดยอด จานอื่นๆ ที่สั่งก็มี เนื้อผัดน้ำมันหอย อร่อยๆ มันๆ ให้อย่างเยอะ กินไม่หมด ต้องห่อกลับ อีกจานเป็นเนื้อกึ่งดิบกึ่งสุกราดน้ำจิ้มคล้าย พอนสุ แต่มีผักชี กระเทียมสับมาแกล้ม ด้วย รสชาติ เข้ากันอย่างไม่น่าเชื่อ จานสุดท้ายเป็นไก้ย่างตะไคร้ รสเหมือนที่เมืองไทยเป๊ะ อร่อยมากๆ ทำให้คิดถึงส้มตำขึ้นมาเลย
สรุบแล้ว ร้านนี้อาหารอร่อยค่ะ บริการดี แต่คิวยาวทุกวัน วันที่ไปรอประมาณ 20 นาทีได้ ถ้าจะให้ดี ไปก่อนเที่ยง จะไม่มีคิว กลับไปอีกแน่นอนค่ะสำหรับร้านนี้